|  |
| --- |
| **Projektlandskabet som meningsskabende kommunikation** |
| **Formål:**  På dynamisk vis at skabe overblik over projektet og arbejde for bedre styring, koordinering samt ledelse af fremdrift i projektet |
| **Indhold:**  Opgaven knytter sig til kapitel 8 og specifikt figur 8.10, som opsamler al den viden vi har udviklet i forbindelse med målsætningen og planlægningen af projektet. Her er fokus på gennemførelsesfasen, hvor opgaver i et koordineret spind af handlinger skal løses, mål nås og effekter sikres, idet denne fase omslutter stort set alle elementer i et projekt, som er gennemgået eller vil blive gennemgået i bogen. |
| **Proces:**  Med udgangspunkt i en konkret case kan projektgruppen løbende udfylde projektlandskabet efterhånden, som de får viden. Ved at gøre det i fællesskab er muligheden for at sikre ejerskab hos deltagerne større, fordi handlinger og beslutninger bliver meningsfyldte, når de ses i en sammenhæng.  Projektlandskabet kan rumme følgende:   1. Projektmodellen – fx vandfald eller sprint – kapitel 3 2. Formål, leverancer og ønsket effekt – kapitel 4 3. Resultaterne af risiko- og mulighedsanalysen – kapitel 4 4. Resultatet af interessentanalysen – kapitel 5 5. Aktiviteter og milepæle – kapitel 7 6. Nuværende tilstand i organisationen – ønskede tilstand – kapitel 8 7. Teamets ressourcer – kapitel 11   Projektlandsskabet kan forstørres, lamineres og hænges på væggen.  Projektlandskabet kan også anvendes som kommunikationsmiddel, når projektet skal forklares til relevante aktører i projekt – i form af et overblik. Herefter kan der gås i detaljer med enkeltdelene. |

